Diari Oficial de la Generalitat Valenciana


Sumari del DOGV 5867, del 10-10-2008 (2008/11331)

RESOLUCIÓ de 30 de setembre de 2008, de la Secretària Autonòmica de Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11964


Data del document
:   30-09-2008

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * suport econòmic
    * mitjana empresa
    * televisió
    * petita empresa
    * indústria audiovisual
    * programa audiovisual
    * ajuda pública

RESOLUCIÓ de 30 de setembre de 2008, de la Secretària Autonòmica de Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió. [2008/11909]  
En virtut de la Resolució de 23 de juliol de 2008, de la secretària autonòmica de Comunicació (DOCV núm. 5816, de 29 de juliol de 2008), es van aprovar les bases reguladores de les ajudes a les xicotetes i mitjanes empreses del sector audiovisual valencià per a la producció de programes seriats de televisió; i es va realitzar la convocatòria d'estes.  
Les esmentades ajudes disposen d'una consignació pressupostària suficient, i estan dotades d'un import total màxim de tres-cents un mil euros (301.000 €), imputat a l'aplicació pressupostària 40.17.26.974.34.5, codi línia T4027000, del pressupost de la Generalitat per a l'exercici 2008.   
Les ajudes que s'adjudiquen per mitjà de la present resolució tenen el caràcter de minimis i estan subjectes al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
En compliment de la base deu de l'esmentada convocatòria, la corresponent Comissió Avaluadora, en la reunió de 18 de setembre de 2008, va procedir a l'examen i valoració de totes les sol·licituds presentades d'acord amb els requisits i criteris establits en la mencionada resolució. En conseqüència, va formular la preceptiva proposta de resolució en els termes reflectits en l'acta de la reunió esmentada.  
Atés tot això i amb subjecció al Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, i als articles de caràcter bàsic de la Llei 38/2003, de 17 de novembre, General de Subvencions, i als preceptes d'este caràcter del reglament de l'esmentada llei, aprovat pel Reial Decret 887/2006, de 21 de juliol, així com de conformitat amb la Resolució de 23 de juliol de 2008, de la secretària autonòmica de Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió, en exercici de les competències que m'atribuïx l'article 2, apartat 1, de la Resolució de 29 de juny de 2007, del president de la Generalitat, per la qual delega determinades atribucions en distints òrgans de la Presidència de la Generalitat i de la Conselleria de Presidència, resolc:  
Primer  
Adjudicar a cada una de les produccions assenyalades a continuació una ajuda per un import de 60.000 euros (seixanta mil euros), i que serà destinada a la realització de programes seriats de televisió:  
1. "Escola de Pares II", d'Idea y Media Producciones SL (CIF B-97511356), amb un total de 90 punts  
2. "Salud en casa", de Producciones Televisivas Mecomlys SL (CIF B-97164222), amb un total de 90 punts  
3. "Calidad Comunitat Valenciana", de Malvarrosa Media SL (CIF B-97030761), amb un total de 85 punts  
4. "Projecte +", de Produccions El Vincle SL (CIF B-97880405), amb un total de 85 punts  
5. "Carrers", de Televisión Popular del Mediterráneo SA (CIF A-97517379), amb un total de 75 punts  
Segon  
Declarar desestimades les restants sol·licituds per haver obtingut una puntuació inferior respecte als projectes beneficiaris.  
Tercer  
Les entitats beneficiàries de les presents ajudes queden subjectes al compliment de les obligacions establides en les bases dotze i tretze de la Resolució de 23 de juliol de 2008, de la secretària autonòmica de Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, en virtut dels articles 10 i 46 de la Llei 29/1998, de 13   
de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.  
València, 30 de setembre de 2008.- La secretària autonòmica de Comunicació (per delegació del president de la Generalitat. Resolució de 29 de juny de 2007): Nuria Romeral Castillo.